CELEX: 32014R0856
Language: el
Date: 2014-08-04 00:00:00
Title: Εκτελεστικός κανονισμός (ΕΕ) αριθ. 856/2014 της Επιτροπής, της 4ης Αυγούστου 2014 , για την έγκριση ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Lammefjordsgulerod (ΠΓΕ)]

7.8.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 234/6
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 856/2014 ΤΗΣ ΕΠΙΤΡΟΠΉΣ
   της 4ης Αυγούστου 2014
   για την έγκριση ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Lammefjordsgulerod (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 53 παράγραφος 2 δεύτερο εδάφιο,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Δανίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Lammefjordsgulerod», η οποία καταχωρίσθηκε δυνάμει του κανονισμού (ΕΚ) αριθ. 2400/96 της Επιτροπής (2), όπως τροποποιήθηκε με τον κανονισμό (ΕΚ) αριθ. 564/2002 (3).
            
         
               (2)
            
            
               Η αίτηση αποσκοπεί στην τροποποίηση των προδιαγραφών με διευκρινίσεις στα σημεία που αφορούν την περιγραφή του προϊόντος, την απόδειξη προέλευσης, τη μέθοδο παραγωγής, καθώς και στο σημείο «Άλλο» (η αρμόδια αρχή που είναι υπεύθυνη για τους ελέγχους).
            
         
               (3)
            
            
               Η Επιτροπή εξέτασε τη σχετική τροποποίηση και κατέληξε στο συμπέρασμα ότι είναι αιτιολογημένη. Δεδομένου ότι η τροποποίηση είναι ήσσονος σημασίας, κατά την έννοια του άρθρου 53 παράγραφος 2 τρίτο εδάφιο του κανονισμού (ΕΕ) αριθ. 1151/2012, η Επιτροπή μπορεί να την εγκρίνει, χωρίς να ακολουθήσει τη διαδικασία των άρθρων 50 έως 52 του εν λόγω κανονισμού,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι προδιαγραφές της προστατευόμενης γεωγραφικής ένδειξης «Lammefjordsgulerod» τροποποιούνται σύμφωνα με το παράρτημα I του παρόντος κανονισμού.
   Άρθρο 2
   Το ενοποιημένο ενιαίο έγγραφο, που περιλαμβάνει τα κύρια στοιχεία των προδιαγραφών, παρατίθεται στο παράρτημα II του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Αυγούστου 2014.
      
         
            Για την Επιτροπή,
         
         
            εξ ονόματος του Προέδρου,
         
         Ferdinando NELLI FEROCI
         
            Μέλος της Επιτροπής
         
      
   
   
      (1)  ΕΕ L 343 της 14.12.2012, σ. 1.
   
      (2)  ΕΕ L 327 της 18.12.1996, σ. 11.
   
      (3)  ΕΕ L 86 της 3.4.2002, σ. 7.
   
      ΠΑΡΑΡΤΗΜΑ I
      Εγκρίνονται οι ακόλουθες τροποποιήσεις των προδιαγραφών της προστατευόμενης γεωγραφικής ένδειξης «Lammefjordsgulerod»:
      
                  α)
               
               
                  
                     Περιγραφή του προϊόντος
                  
                  
                              Αντί:
                           
                           
                              :
                           
                           
                              
                                 «Το καρότο του Lammefjord είναι πολύ λείο και τραγανό, έχει δε πολύ ελαφρά τάση να γίνεται γκρίζο όταν καθαρίζεται. Η περιεκτικότητά του σε ξηρά ουσία είναι σχετικά υψηλή, όπως και η περιεκτικότητά του σε σάκχαρα. Περιέχει επίσης πολύ σημαντική ποσότητα καροτένιου.»
                              
                           
                        
                              διάβαζε:
                           
                           
                              :
                           
                           
                              
                                 «Το καρότο “Lammefjordsgulerod” είναι πολύ λείο και τραγανό, έχει δε πολύ ελαφρά τάση να γίνεται γκρίζο όταν καθαρίζεται. Η περιεκτικότητά του σε ξηρά ουσία είναι σχετικά υψηλή, όπως και η περιεκτικότητά του σε σάκχαρα. Περιέχει επίσης πολύ σημαντική ποσότητα καροτένιου.
                                 Το προϊόν “Lammefjordsgulerod” οφείλει να πληροί τις απαιτήσεις που ισχύουν για την “Κατηγορία Ι”, κατά τα οριζόμενα στο πρότυπο ΟΕΕ/ΟΗΕ που αφορά τα καρότα (FFV-10)».
                              
                           
                        
            
                  β)
               
               
                  
                     Γεωγραφική περιοχή
                  
                  
                              Αντί:
                           
                           
                              :
                           
                           
                              
                                 «Τα καρότα του Lammefjord προέρχονται από τη γύρω από τη διώρυγα του Lammefjord περιοχή, η οποία οριοθετείται από το Ringkanal και το φράγμα Audebo. Το Lammefjord βρίσκεται στο Odsherred, στην Sjaelland (Δανία). Το Svinning Vejle είναι το τμήμα του Lammefjord που έχει αποξηρανθεί και που βρίσκεται στο βαθύτερο επίπεδο του φιορδ. Η ζώνη είχε αποξηρανθεί πριν από το Lammefjord, κυρίως διότι αποτελεί μία ζώνη λιβαδιών και ρηχών νερών. Το φιορδ του Sidinge αποτελεί επίσης μία ζώνη που διασχίζεται από τη διώρυγα του Isefjord και βρίσκεται προς βορρά του Lammefjord. Klintsø είναι η βορειότερη ζώνη. Η ζώνη αυτή ήταν αρχικά ένα φιορδ, αλλά η εκβολή της έκλεισε από φυσικές προσχώσεις. Η ζώνη περιβάλλεται επίσης από διώρυγες αποστράγγισης.
                                 Το γεγονός ότι το καλλιεργητικό υπόστρωμα προέρχεται από τον αποστραγγισμένο λασπώδη πυθμένα των καναλιών του Lammefjord (βλέπε κεφάλαιο “Δεσμός”) αποτελεί μια από τις ιδιαίτερες συνθήκες παραγωγής των καρότων.
                                 Η καλλιέργειά τους πραγματοποιείται σύμφωνα με τις αρχές της ολοκληρωμένης παραγωγής λαχανικών αγροκαλλιέργειας, η οποία υπόκειται στον έλεγχο της διεύθυνσης φυτικών προϊόντων.»
                              
                           
                        
                              διάβαζε:
                           
                           
                              :
                           
                           
                              «Η περιφέρεια του Lammefjord αποτελείται από τέσσερις περιοχές αποστραγγιστικών τάφρων στο Odsherred, στο νησί Sjælland (Δανία):
                              
                                          —
                                       
                                       
                                          το αποστραγγισμένο τμήμα του Lammefjord, που οριοθετείται από το Ringkanal και το φράγμα του Audebo,
                                       
                                    
                                          —
                                       
                                       
                                          το Svinninge Vejle, που οριοθετείται νότια, δυτικά και βόρεια από το Ringkanal και ανατολικά από τη σιδηροδρομική γραμμή Svinninge-Hørve,
                                       
                                    
                                          —
                                       
                                       
                                          το φιορδ του Sidinge, που οριοθετείται από το φράγμα του Sidinge και από μία αποστραγγιστική τάφρο,
                                       
                                    
                                          —
                                       
                                       
                                          το Klintsø, που περιβάλλεται από αποστραγγιστικές τάφρους».
                                       
                                    
                        
            
                  γ)
               
               
                  
                     Απόδειξη προέλευσης
                  
                  
                              Αντί:
                           
                           
                              :
                           
                           
                              
                                 «Τα καρότα του Lammefjord πρέπει να καθαρίζονται και να συσκευάζονται σε εγκεκριμένα τοπικά κέντρα καθαρισμού. Μεταξύ των όρων έγκρισης των εν λόγω κέντρων συγκαταλέγεται η ημερήσια εγγραφή, στα μητρώα ελέγχου, των καρότων που φθάνουν από τον τόπο καλλιέργειας, καθώς και ο υποχρεωτικός φυσικός διαχωρισμός των καρότων του Lammefjord και αυτών που ενδέχεται να έχουν καλλιεργηθεί σε κοινό αμμώδες έδαφος εκτός των προαναφερθεισών ζωνών. Ένας επιπλέον έλεγχος αναγνώρισης πραγματοποιείται σ' αυτό το επίπεδο από τη διεύθυνση φυτικών προϊόντων.»
                              
                           
                        
                              διάβαζε:
                           
                           
                              :
                           
                           
                              
                                 «Τα καρότα “Lammefjordsgulerod” πρέπει να καθαρίζονται και να συσκευάζονται σε εγκεκριμένα τοπικά κέντρα καθαρισμού, όπου φυλάσσονται τα αποδεικτικά προέλευσης. Μεταξύ των όρων έγκρισης των εν λόγω κέντρων συγκαταλέγονται η καθημερινή εγγραφή, στα βιβλία ελέγχου, των αφίξεων καρότων από τον τόπο καλλιέργειας, καθώς και ο υποχρεωτικός φυσικός διαχωρισμός των καρότων “Lammefjordsgulerod” που ενδέχεται να έχουν καλλιεργηθεί σε κοινό αμμώδες έδαφος εκτός των προαναφερθεισών περιοχών».
                              
                           
                        
            
                  δ)
               
               
                  
                     Μέθοδος παραγωγής
                  
                  
                              Αντί:
                           
                           
                              :
                           
                           
                              «Τα καρότα του Lammefjord καλλιεργούνται σύμφωνα με τους κανόνες για την ολοκληρωμένη παραγωγή λαχανικών αγροκαλλιέργειας (Dansk Μiljogrønt), η οποία πραγματοποιείται με γνώμονα τόσο την απόδοση όσο και την ποιότητα. Από φυτοϋγειονομική άποψη, για παράδειγμα, προτιμώνται, ει δυνατόν, τα τεχνικά μέτρα και τα βιολογικά προϊόντα έναντι των φυτοπροστατευτικών προϊόντων με χημική δράση.
                              Μεταξύ των καθοριστικής σημασίας παραμέτρων της καλλιέργειας συγκαταλέγονται οι ακόλουθες:
                              
                                          —
                                       
                                       
                                          η τεχνική
                                       
                                    
                                          —
                                       
                                       
                                          η λίπανση
                                       
                                    
                                          —
                                       
                                       
                                          η άρδευση
                                       
                                    
                                          —
                                       
                                       
                                          η προστασία των φυτών (η έγκαιρη προειδοποίηση, η καταπολέμηση των παρασίτων και μυκήτων)
                                       
                                    
                                          —
                                       
                                       
                                          η συγκομιδή, η αποθήκευση και η συσκευασία
                                       
                                    
                                          —
                                       
                                       
                                          η διαχείριση και η κατάρτιση
                                       
                                    
                                          —
                                       
                                       
                                          η παροχή συμβουλών, η τεκμηρίωση και οι έλεγχοι.»
                                       
                                    
                        
                              διάβαζε:
                           
                           
                              :
                           
                           
                              
                                 «Το προϊόν “Lammefjordsgulerod” πρέπει να καλλιεργείται σύμφωνα με το πρότυπο Global G.A.P. (The Global Partnership for Good Agricultural Practises/Παγκόσμια Σύμπραξη για τις Ορθές Γεωργικές Πρακτικές), το οποίο καθορίζει το πλαίσιο των ορθών γεωργικών πρακτικών. Το πρότυπο αυτό περιλαμβάνει απαιτήσεις τεκμηρίωσης για τη διαχείριση της ποιότητας, τη διαχείριση του περιβάλλοντος, την ελάχιστη χρήση φυτοφαρμάκων, την ιχνηλασιμότητα, την ασφάλεια των τροφίμων, την εκτίμηση των κινδύνων που συνδέονται με το εργασιακό περιβάλλον, καθώς και για την υγιεινή των τροφίμων. Οι επιχειρήσεις συσκευασίας των καρότων στην περιφέρεια του Lammefjord, που εκτελούν τον καθαρισμό, τη διαλογή και τη συσκευασία των καρότων, υπόκεινται επίσης στο πρότυπο Global G.A.P.».
                              
                           
                        
            
                  ε)
               
               
                  
                     Οργανισμός ελέγχου
                  
                  
                              Αντί:
                           
                           
                              :
                           
                           
                              
                                 
                                             «Όνομα
                                          
                                          
                                             :
                                          
                                          
                                             Plantedirektoratet (Plant Commodities Dep., Διεύθυνση φυτικών προϊόντων)
                                          
                                       
                                             Διεύθυνση
                                          
                                          
                                             :
                                          
                                          
                                             Skovbrynet 18, DK-1250 København.»
                                          
                                       
                           
                        
                              διάβαζε:
                           
                           
                              :
                           
                           
                              
                                 
                                             «Όνομα
                                          
                                          
                                             :
                                          
                                          
                                             AgroManagement v/Inge Bodil Jochumsen
                                          
                                       
                                             Διεύθυνση
                                          
                                          
                                             :
                                          
                                          
                                             Kirketoften 5, 5610 Assens, tél. 51 24 49 89, web: agromanagement.dk».
                                          
                                       
                           
                        
            
                  στ)
               
               
                  
                     Επισήμανση
                  
                  
                              Αντί:
                           
                           
                              :
                           
                           
                              «Τηρούνται οι διατάξεις που θεσπίζονται από τη διεύθυνση φυτικών προϊόντων, δηλαδή:
                              
                                          1.
                                       
                                       
                                          όταν τα καρότα διατίθενται συσκευασμένα, κάθε συσκευασία χονδρικής πρέπει να φέρει ετικέτα με τις ακόλουθες πληροφορίες, οι οποίες πρέπει να είναι ευανάγνωστες και ευδιάκριτες στο εξωτερικό μέρος της συσκευασίας και ανεξίτηλες κατά το πλύσιμο:
                                          
                                                      α)
                                                   
                                                   
                                                      ταυτοποίηση:
                                                      
                                                                  —
                                                               
                                                               
                                                                  συσκευαστής και/ή αποστολέας: όνομα και διεύθυνση ή εμπορικό σήμα που έχει χορηγηθεί ή αναγνωρίζεται από επίσημη αρχή: “Lammefjordsgulerod”
                                                               
                                                            
                                                
                                                      β)
                                                   
                                                   
                                                      είδος του προϊόντος:
                                                      
                                                                  —
                                                               
                                                               
                                                                  ονομασία της ποικιλίας για την κατηγορία “Έξτρα”, καθώς και μία από τις ακόλουθες ενδείξεις, εάν το περιεχόμενο δεν είναι ορατό από την εξωτερική πλευρά της συσκευασίας:
                                                                  
                                                                              —
                                                                           
                                                                           
                                                                              “καρότα σε δεμάτια” ή “καρότα”
                                                                           
                                                                        
                                                                              —
                                                                           
                                                                           
                                                                              “πρώιμα καρότα” ή “όψιμα καρότα”
                                                                           
                                                                        
                                                            
                                                
                                                      γ)
                                                   
                                                   
                                                      προέλευση του προϊόντος:
                                                      
                                                                  —
                                                               
                                                               
                                                                  Δανία
                                                               
                                                            
                                                                  —
                                                               
                                                               
                                                                  Lammefjord
                                                               
                                                            
                                                
                                                      δ)
                                                   
                                                   
                                                      πληροφορίες για τη διάθεση στην αγορά:
                                                      
                                                                  —
                                                               
                                                               
                                                                  κατηγορία
                                                               
                                                            
                                                                  —
                                                               
                                                               
                                                                  μέγεθος, εκφραζόμενο ως
                                                                  
                                                                              —
                                                                           
                                                                           
                                                                              η μεγαλύτερη ή μικρότερη διάμετρος ή ως βάρος, εάν πραγματοποιήθηκε διαλογή ανά μέγεθος
                                                                           
                                                                        
                                                                              —
                                                                           
                                                                           
                                                                              ο αριθμός δεματίων για τα καρότα που διατίθενται σε δεμάτια
                                                                           
                                                                        
                                                            
                                                
                                                      ε)
                                                   
                                                   
                                                      επίσημο σήμα ελέγχου (προαιρετικό)·
                                                   
                                                
                                    
                                          2.
                                       
                                       
                                          για τα καρότα χύδην (φορτωμένα είτε απευθείας σε μεταφορικό μέσο είτε σε διαμέρισμα αυτού), πρέπει να εμφαίνονται οι ανωτέρω ενδείξεις σε συνοδευτικό έγγραφο ή σε δελτίο που τοποθετείται σε εμφανές σημείο στο μεταφορικό μέσο.»
                                       
                                    
                        
                              διάβαζε:
                           
                           
                              :
                           
                           
                              «Η συσκευασία πρέπει να φέρει ετικέτα με τις ακόλουθες πληροφορίες, είτε πρόκειται για προσυσκευασία είτε για ανοικτή συσκευασία:
                              
                                          α)
                                       
                                       
                                          Ονομασία και διεύθυνση του συσκευαστή
                                       
                                    
                                          β)
                                       
                                       
                                          Λογότυπο της “Lammefjordens Grøntsagslaug” (Συντεχνία Παραγωγών Κηπευτικών του Lammefjord)
                                       
                                    
                                          γ)
                                       
                                       
                                          Κατηγορία».
                                       
                                    
                        
            
   
      ΠΑΡΑΡΤΗΜΑ II
      ΕΝΟΠΟΙΗΜΕΝΟ ΕΝΙΑΙΟ ΕΓΓΡΑΦΟ
      Κανονισμός (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1)
      
      «LAMMEFJORDSGULEROD»
      Αριθ. ΕΚ: DK-PGI-0205-01118 — 04.06.2013
      ΠΓΕ (X) ΠΟΠ ()
      1.   Ονομασία
      
      «Lammefjordsgulerod»
      2.   Κράτος μέλος ή τρίτη χώρα
      
      Δανία
      3.   Περιγραφή του γεωργικού προϊόντος ή του τροφίμου
      
      3.1.   Τύπος προϊόντος
      
      Κλάση 1.6. Φρούτα, λαχανικά και δημητριακά, νωπά ή μεταποιημένα
      3.2.   Περιγραφή του προϊόντος για το οποίο ισχύει η ονομασία υπό 1
      
      Το καρότο «Lammefjordsgulerod» είναι πολύ λείο και τραγανό, έχει δε πολύ ελαφρά τάση να γίνεται γκρίζο όταν καθαρίζεται. Η περιεκτικότητά του σε ξηρά ουσία είναι σχετικά υψηλή, όπως και η περιεκτικότητά του σε σάκχαρα. Περιέχει επίσης πολύ σημαντική ποσότητα καροτένιου.
      Το προϊόν «Lammefjordsgulerod» οφείλει να πληροί τις απαιτήσεις που ισχύουν για την «Κατηγορία Ι», κατά τα οριζόμενα στο πρότυπο ΟΕΕ/ΗΕ που αφορά τα καρότα (FFV-10).
      Το προϊόν «Lammefjordsgulerod» πρέπει να καλλιεργείται σύμφωνα με το πρότυπο Global G.A.P. (The Global Partnership for Good Agricultural Practises/Παγκόσμια Σύμπραξη για τις Ορθές Γεωργικές Πρακτικές), το οποίο καθορίζει το πλαίσιο των ορθών γεωργικών πρακτικών.
      3.3.   Πρώτες ύλες (μόνο για μεταποιημένα προϊόντα)
      
      —
      3.4.   Ζωοτροφές (μόνο για προϊόντα ζωικής προέλευσης)
      
      —
      3.5.   Ειδικά στάδια της παραγωγής τα οποία πρέπει να εκτελούνται εντός της οριοθετημένης γεωγραφικής περιοχής:
      
      Όλα τα στάδια της παραγωγής πρέπει να εκτελούνται εντός της οριοθετημένης γεωγραφικής περιοχής.
      3.6.   Ειδικοί κανόνες για τον τεμαχισμό, το τρίψιμο, τη συσκευασία κ.λπ.
      
      Ο καθαρισμός και η συσκευασία των καρότων εκτελούνται αποκλειστικά σε τοπικά κέντρα καθαρισμού.
      3.7.   Ειδικοί κανόνες για την επισήμανση
      
      
                  α)
               
               
                  Ονομασία και διεύθυνση του συσκευαστή
               
            
                  β)
               
               
                  Λογότυπο της «Lammefjordens Grøntsagslaug» (Συντεχνία Παραγωγών Κηπευτικών του Lammefjord)
               
            
                  γ)
               
               
                  Κατηγορία
               
            4.   Συνοπτική οριοθέτηση της γεωγραφικής περιοχής
      
      Η περιφέρεια του Lammefjord αποτελείται από τέσσερις περιοχές αποστραγγιστικών τάφρων στο Odsherred, στο νησί Sjælland (Δανία):
      
                  —
               
               
                  το αποστραγγισμένο τμήμα του Lammefjord, που οριοθετείται από το Ringkanal και το φράγμα του Audebo,
               
            
                  —
               
               
                  το Svinninge Vejle, που οριοθετείται νότια, δυτικά και βόρεια από το Ringkanal και ανατολικά από τη σιδηροδρομική γραμμή Svinninge-Hørve,
               
            
                  —
               
               
                  το φιορδ του Sidinge, που οριοθετείται από το φράγμα του Sidinge και από μία αποστραγγιστική τάφρο,
               
            
                  —
               
               
                  το Klintsø, που περιβάλλεται από αποστραγγιστικές τάφρους.
               
            5.   Δεσμός με τη γεωγραφική περιοχή
      
      5.1.   Ιδιαιτερότητα της γεωγραφικής περιοχής
      
      Το καλλιεργητικό υπόστρωμα προέρχεται από τον αποστραγγισμένο λασπώδη πυθμένα του Lammefjord. Το φιορδ του Sidinge είναι η πρώτη περιοχή που αποξηράνθηκε στην περιφέρεια του Lammefjord (από το 1841). Το Svinninge Vejle αποξηράνθηκε στη συνέχεια και η αποστράγγιση στη μεγαλύτερη περιοχή, το Lammefjord, άρχισε το 1873. Το Klintsø αποξηράνθηκε τελευταίο.
      Το κατώτερο στρώμα του εδάφους αποτελείται από άργιλο και μάργα ή από άργιλο και ιλύ που έχει εμπλουτιστεί με άμμο. Το ανώτερο στρώμα περιλαμβάνει στρώμα ιλύος βάθους αρκετών μέτρων, το οποίο αποτελείται από φυτική και ζωική ύλη. Σε μεγάλο μέρος του Lammefjord δεν υπάρχουν ουσιαστικά καθόλου πέτρες, αλλά πολλά όστρακα μαλακόστρακων και στρειδιών προσδίδουν στο έδαφος υψηλή περιεκτικότητα σε άσβεστο.
      Το κλίμα στο Lammefjord είναι ιδανικό για την καλλιέργεια των καρότων: έχει ήπιους χειμώνες και δροσερά καλοκαίρια με βροχοπτώσεις που κατανέμονται ομοιόμορφα σε όλη τη διάρκεια του έτους.
      5.2.   Ιδιοτυπία του προϊόντος
      
      Τα καρότα της περιοχής του Lammefjord έχουν πολύ λεία επιφάνεια και διατηρούν το χρώμα τους μετά την πλύση και κατά την αποθήκευση. Η διατήρηση του χρώματός τους οφείλεται στο γεγονός ότι η άμμος που περιέχει το αμμώδες έδαφος έχει λειανθεί και οι κόκκοι της είναι πιο μαλακοί και πιο στρογγυλεμένοι από ό,τι σε άλλα εδάφη του ίδιου τύπου, πράγμα που σημαίνει ότι τα καρότα δεν γρατζουνίζονται κατά τη συλλογή. Τα καρότα της περιοχής του Lammefjord μπορούν ως εκ τούτου να διατηρούνται σε ψύξη και να υποβάλλονται σε διάφορους χειρισμούς καθ' όλη τη διάρκεια του έτους χωρίς κίνδυνο αλλοίωσης του χρώματός τους.
      5.3.   Αιτιώδης σχέση που συνδέει τη γεωγραφική περιοχή με την ποιότητα ή τα χαρακτηριστικά του προϊόντος (για τις ΠΟΠ) ή με μια συγκεκριμένη ιδιότητα, τη φήμη ή άλλα χαρακτηριστικά του προϊόντος (για τις ΠΓΕ)
      
      Οι συνθήκες καλλιέργειας στον πρώην πυθμένα του φιορδ προσδίδουν στα Lammefjordsgulerod μοναδική ποιότητα. Αυτό το ιδιαίτερο έδαφος επιτρέπει τον προσεκτικό χειρισμό των καρότων χωρίς να αλλοιώνεται η λεία επιφάνεια που τα χαρακτηρίζει.
      Η ονομασία «Lammefjordsgulerod» είναι γνωστή σε ολόκληρη τη Δανία.
      Χάρη στην ονομασία «Lammefjordsgulerod», εξάλλου, το κοινό συνδέει την περιφέρεια του Lammefjord με κηπευτικά υψηλής ποιότητας, ιδίως με τα καρότα. Το Lammefjord περιγράφεται ως εξής στη Μεγάλη Δανική Εγκυκλοπαίδεια (Den store danske Encyklopædi): «Ο αποστραγγισμένος πυθμένας του φιορδ φιλοξενεί πλούσια φυτική παραγωγή: σιτηρά, σπόρους και κηπευτικά. Το Lammefjord φημίζεται για τα καρότα και τις πατάτες του. Πριν από το 1980, ήταν επίσης γνωστό για τους βολβούς ανθέων και τα σπαράγγια του.».
      Τα μέσα ενημέρωσης της Δανίας και άλλων χωρών αναφέρουν συχνά το Lammefjord όταν κάνουν λόγο για την επιτυχία που έχουν τα τελευταία χρόνια τα δανικά εστιατόρια όταν περιλαμβάνουν στον κατάλογό τους εδέσματα με βάση σκανδιναβικά υλικά.
      
         Παραπομπή στη δημοσίευση των προδιαγραφών
      
      [Άρθρο 5 παράγραφος 7 του κανονισμού (ΕΚ) αριθ. 510/2006]
      http://www.foedevarestyrelsen.dk/SiteCollectionDocuments/Fødevarekvalitet/BGB-Lammefjordsgulerødder%20konsolideret.pdf
      
         (1)  ΕΕ L 93 της 31.3.2006, σ. 12. Αντικαταστάθηκε από τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (ΕΕ L 343 της 14.12.2012, σ. 1).